Sechstagekrieg
Der Säggsdagchrieg oder Junichrieg (, hebräisch מלחמת ששת הימים milchémet schéschet haJamim) zwüsche Israel und de arabische Staate Egüpte, Jordanie und Sürie isch vom 5. bis zum 10. Juni 1967 gange. Er isch e Däil vom Komflikt im Nooche Oste und isch noch em Israelische Unabhängigkäitschrieg (1948) und dr Sueskrise (1956) dr dritt Arabisch-Israelisch Chrieg gsi.

Dr Chrieg isch usglööst worde, wil d Egüpter die internazionali Stroos vo Tiran für die israelischi Schifffaart widerrächtlig gspert häi, dr Nasser d UNEF-Drubbe zwunge het vom Sinai abzzie und  1000 egüptischi Panzer und fast 100'000 Soldate an dr Gränze vo Israel het lo ufmarschiere.

D Regierig vo Israel het vor eme Aagriff vo de arabische Armeä an drei Fronte müesse Angscht haa und het dorum dr eigete Armee befole, am 5. Juni mit eme Brewentivschlaag vo dr israelische Luftwaffe die egüptische, sürische und jordanische Luftwaffebasene uszschalte; das isch glunge und die meischte findliche Flugzüg sind kabut gmacht worde.

Jordanie, wo am 30. Mai 1967 e Verdäidigungsverdraag mit Egüpte abgschlosse het, het drufabe Westjerusalem und Netanja aagriffe. Die sürischi Armee het vo de Golan-Hööchine uus s Jordantal agriffe und vo obe mit dr Artillerii uf die israelische Döörffer abegschosse.

Israel het bi sine Agriff in e baar Dääg a de verschidene Fronte alli arabische Drubbe gschlaage und am Ändi vom Chrieg dr Gasasträife, d Sinai-Halbinsle, d Golanhööchene, s Westjordanland und Ostjerusalem kontrolliert. Dr Usgang vo däm Chrieg het Iifluss uf d Geopolitik vo dr Region bis zum hütige Daag.

Litratur 
 William Stevenson: Werft sie ins Meer. Der Krieg der 100 Stunden. Israels Kampf um seine Existenz. 3. Uflaag. Heyne, München 1967.
 Shlomo Aronson: Israelische Atomwaffen und der Sechs-Tage-Krieg von 1967. In: VfZ. 52, 2004, S. 245–279.
 Jeremy Bowen: Six Days – How the 1967 war shaped the middle east. Simon & Schuster, London 2003, ISBN 0743230957.
 Randolph S. und Winston S. Churchill: … und siegten am siebenten Tag. Scherz, Bern, Münche 1967 (Originaltitel: The Six Day War).
 Michael Oren: Six Days of War: June 1967 and the Making of the Modern Middle East.
 Tom Segev: 1967 – Israels Zweite Geburt. Siedler, Münche 2007, ISBN 3-88680-767-3 oder Bundeszentrale für politische Bildung, Schriftenreihe Band 635.
 Ernst Trost: David und Goliath. Die Schlacht um Israel 1967. Molden, Wien 1967.

Weblingg 

 Ausbruch des Sechstagekriegs uf kalenderblatt.de
 Sechs-Tage-Krieg. Der Sieg, der keiner war uf dr Website vo Der Spiegel
 "Six Days that Changed the Middle East" BBC-Radiosändig in vier Däil mit Originaldöön (änglisch)
 Six-Day War in der MSN-Encarta (änglisch)
 Überfall uf d USS Liberty us dr Sicht vo Überlääbende (änglisch)
 Dr Säggsdaagchrieg us israelischer Sicht, israelischs Usseministerium (änglisch)

Fuessnoote 

Krieg
Konflikt im Nooche Oste
Gschicht vo Ägypte
Gschicht vo Israel
Jordanie
Syrie
Neuziit